నవగ్రహాలు
నవగ్రహాలు (Nine Planets, Navagrahas) అనగా తొమ్మిది గ్రహాలు. ఈ పదాన్ని రెండు విషయాలలో వాడుతారు.
ఖగోళ శాస్త్రములో సూర్యుని చుట్టూ తిరిగే తొమ్మిది గోళాలు. అయితే ఇటీవలి కాలంలో చివరి గ్రహమైన ప్లూటో గ్రహం కాదని శాస్త్రజ్ఞులు తీర్మానించారు. కనుక ఇప్పుడు ఎనిమిది గ్రహాలు అనే చెప్పడం ఉచితం. భారతీయ జ్యోతిష్య శాస్త్రంలో జీవితాలపైనా, ఘటనలపైనా ప్రభావం చూపే గ్రహాలు. ఖగోళ శాస్త్రంలో ఉన్న గ్రహాలకూ, ఈ నవ గ్రహాలకూ కొంత భేదం ఉంది. సూర్యుడు (సౌరమండలం కేంద్ర నక్షత్రం), చంద్రుడు (భూమికి ఉప గ్రహం) ఈ సంప్రదాయంలో గ్రహాలుగా పరిగణింప బడుతాయి. యురేనస్, నెప్ట్యూన్ లు ఈ లెక్కలోకి రావు. కాని రాహువు, కేతువు అనే రెండు ఛాయా గ్రహాలను ఈ సంప్రదాయంలో గ్రహాలుగా గణిస్తారు.
భూమి శుక్రుడు బుధుడు కుజుడు గురుడు శని యురేనస్ నెఫ్ట్యూన్ గ్రహ హోదాను కోల్పోయిన ప్లూటో
బుధుడు శుక్రుడు భూమి కుజుడు (అంగారకుడు) బృహస్పతి (గురుడు) శని యురేనస్ (వరుణుడు) నెప్ట్యూన్ (ఇంద్రుడు) ప్లూటో (యముడు) (ప్రస్తుతం గ్రహ హోదా కోల్పొయింది - 2006 ఆగస్టులో ఖగోళ విజ్ఙాన శాస్త్రవేత్తలు 'ప్లూటో'ని గ్రహం కాదని, కేవలం సౌరకుటుంబంలో ఒక వస్తువనీ తీర్మానించారు)
ఈ గ్రహాల పరిమాణం, దూరం వంటి ముఖ్య వివరాలు క్రింది పట్టికలో ఇవ్వడ్డాయి.
జ్యోతిష్య సంప్రదాయంలోనూ, తత్ఫలితంగా హిందువుల దైనందిక జీవిత ఆచారాలలోనూ నవగ్రహాలకు ఎంతో ప్రాముఖ్యత ఉంది. మనుష్యుల స్థితి గతులు, భవిష్యత్తు, వ్యవహారాలపై వీటి ప్రభావం గురించి చాలా మంది దృఢంగా విశ్వాసం కలిగి ఉంటారు. సూర్యుడికి అధిపతి అగ్ని, చంద్రుడికి అధిపతి వరుణుడు, కుజుడికి అధిపతి కుమారస్వామి, బుధుడికి అధిపతి విష్ణువు, గురువుకు అధిపతి ఇంద్రుడు, శుక్రుడికి అధిపతి శచీదేవి, శనికి అధిపతి బ్రహ్మ. సూర్యుడు కారానికి, చంద్రుడు లవణానికి, కుజుడు చేదుకు, బుధుడు షడ్రుచులకు, గురువు తీపికి, శుక్రుడు పులుపుకు, వగరు రుచులకు అధిపతులు. సూర్యుడు ఆయనముకు, చంద్రుడు క్షణముకు, కుజుడు ఋతువుకు, బుధుడు మాసముకు, గురువు పక్షముకు, శుక్రుడు సంవత్సరంలకు అధిపతులు.
సూర్యుడు భార్యలు సజ్ఞ, చాయయలతో చంద్రుడు భార్య రోహిణితో అంగారకుడు భార్య జ్వాలినితో బుధుడు గురువు భార్య తారకలు శుక్రుడు భార్య ద్వర్జస్వతితో శనిభగవానుడు రాహువు భార్య కరాళితో కేతువు నవగ్రహాలు. వనస్థలిపురం. మార్కొండేయ స్వామి ఆలయంలో.
సూర్యుడు చంద్రుడు అంగారకుడు (మంగళగ్రహం) బుధుడు గురువు శుక్రుడు శని రాహువు కేతువు
నవ గ్రహాలను పూజించడం, హోమాలు, వ్రతాలు నిర్వహించడం చాలామంది హిందువుల ఆచారాలలో ఒక ముఖ్యమైన అంశం. చాలా ఆలయాలలో, ముఖ్యంగా శివాలయాలలో నవగ్రహాల మందిరాలు ఉంటాయి. ఇంకా ప్రత్యేకించి గ్రహాల ఆలయాలు కూడా ఉన్నాయి.
జ్యోతిష్య సంప్రదాయంలో నవ గ్రహాల గుణాలనూ, సంకేతాలనూ తెలిపే ఒక పట్టిక క్రింద ఇవ్వబడింది.
నవగ్రహ అలయలు మొత్తముగా తమిళనాడులో ఉన్నాయి. అవి 1. అంగారక గ్రహనికి గాను వైదీస్వరన్ కొయిల్ 2. బుధ గ్రహానికి గాను తిరువంగాడ్ 3. శుక్ర గ్రహానికి గాను కంజనూర్ 4. కేతు గ్రహానికి గాను కీల్రుమ్పల్లమ 5. గురు గ్రహానికి గాను ఆలంగుడి 6. శని గ్రహానికి గాను తిరునల్లారు 7. రాహువు గ్రహానికి గాను తిరునాగేశ్వరమ్ 8. చంద్ర గ్రహానికి గాను తిన్గలూరు 9. సూర్య గ్రహానికి గాను సూరియానార్ కొయిల్
నవగ్రహాలను స్తుతించే ఒక బహుళ ప్రచారంలో ఉన్న శ్లోకం
ఆదిత్యాయ సోమాయ మంగళాయ బుధాయచ గురు శుక్ర శనిభ్యశ్చ రాహవే కేతవే నమః
జపాకుసుమ సంకాశం, కాశ్యపేయం మహాద్యుతిమ్ తమో‌రిం సర్వపాపఘ్నం, ప్రణతోస్మి దివాకరం
దధి శంఖ తుషారాభం, క్షీరోదార్ణవ సంభవం నమామి శశినం సోమం, శంభోర్మకుట భూషణం
ధరణీ గర్భ సంభూతం, విద్యుత్కాంతి సమప్రభం కుమారం శక్తి హస్తం తం మంగళం ప్రణమామ్యహం
ప్రియంగు కళికాశ్యామం, రూపేణా ప్రతిమం బుధం సౌమ్యం సత్వగుణోపేతం, తం బుధం ప్రణమామ్యహం
దేవానాంచ ఋషీనాంచ, గురుం కాంచన సన్నిభం బుద్ధి మంతం త్రిలోకేశం, తం నమామి బృహస్పతిం
హిమకుంద మృణాళాభం, దైత్యానాం పరమం గురుం సర్వ శాస్త్ర ప్రవక్తారం, భార్గవం, తం ప్రణమామ్యహం
నీలాంజన సమాభాసం, రవి పుత్రం యమాగ్రజమ్ ఛాయా మార్తాండ సంభూతం, తం నమామి శనైశ్చరం
అర్ధకాయం మహావీరం, చంద్రాదిత్య విమర్దనం సింహికాగర్భ సంభూతం, తం రాహుం ప్రణమామ్యహమ్
ఫలాశ పుష్ప సంకాశం, తారకాగ్రహ మస్తకమ్ రౌద్రం రౌద్రాత్మకం, ఘోరం తం కేతు ప్రణమామ్యహమ్